Още от раждането дихателните пътища на бебенцето подлежат на адаптация към преминаващия през тях въздух. Затова често се случва нослетата на новородените да бъдат "запушени". В тези ситуации аспираторът за нос е особено полезен за родителите, имайки предвид, че мъничето не може да издуха нослето си само.
Аспираторът за нос е наистина ефикасен, когато детето е болно и отделянето на секрет от носа е по-обилно. Малки деца, до към 2-3 години, не могат да издухат нослетата си сами, което при наличието на бактерии би влошило ситуацията.
Ето защо аспираторът за нос е повече от препоръчителен в тези случаи. Използвайки аспиратор за нос за отпушването на нослето, вие ще помогнете на детето си не само да диша и спи по-добре, но и ще премахнете секретите от носа, непозволявайки на инфекцията да се разпространява.
При смяна на климата и надморската височина, децата често изпитват дискомфорт в областта на нослето, което не означава, че са се разболели, а просто организмът им реагира на промяната. Аспираторът за нос може да облекчи състоянието им, премахвайки досадния (в този случай) секрет.